**სსიპ - საქართველოს ტურიზმის ეროვნული ადმინისტრაცია**

**მოწვევა ინტერესთა გამოხატვის თაობაზე**

**თბილისის, ქუთაისისა და ბათუმის საერთაშორისო აეროპორტების მეშვეობით შემოსული საერთაშორისო ვიზიტორებისთვის ბრენდირებული სასაჩუქრე ღვინის გადაცემის შესახებ**

1. **შესავალი**

წინამდებარე მოწვევას ინტერესთა გამოხატვის თაობაზე თბილისის, ქუთაისის და ბათუმის საერთაშორისო აეროპორტების მეშვეობით შემოსული საერთაშორისო ვიზიტორებისთვის ბრენდირებული სასაჩუქრე ღვინის გადაცემასთან დაკავშირებით (შემდგომში „**პროექტი**“) აცხადებს სსიპ - საქართველოს ტურიზმის ეროვნული ადმინისტრაცია (სარეგისტრაციო ნომერი: 204578206, შემდგომში „**ადმინისტრაცია**“) ტურიზმის განვითარების, სტუმართმოყვარეობის კულტურის ცნობადობის გაზრდისა და ქართული ღვინის პოპულარიზაციის მიზნით.

ადმინისტრაციის მიზანია შეარჩიოს კომპანია/კომპანიები (შემდგომში „კანდიდატი“) რომლებიც უზრუნველყოფენ 90 დღის განმავლობაში [[1]](#footnote-1) თბილისის, ქუთაისისა და ბათუმის საერთაშორისო აეროპორტების მეშვეობით შემოსული საერთაშორისო ვიზიტორებისთვის ბრენდირებული სასაჩუქრე ღვინის უსასყიდლოდ გადაცემას, ამისათვის ადმინისტრაცია იწვევს (შემდგომში „მოწვევა) ყველა დაინტერესებულ პირს, მონაწილეობა მიიღონ ინტერესთა გამოხატვის პროცესში და ადმინისტრაციას მიაწოდონ საერთაშორისო ვიზიტორებისთვის გადასაცემი სითხე (შემდგომში „ღვინო“) ქვემოთ მოცემული პირობების გათვალისწინებით.

1. **პროექტის აღწერა**
2. პროექტის ძირითადი მოთხოვნები (შერჩეული კანდიდატის ვალდებულებები)

2.1.1 ადმინისტრაციისთვის **უსასყიდლოდ** მოწოდებული ღვინის მინიმალური რაოდენობა შეადგენს 10,000 ლიტრს; მოწოდებული ღვინო უნდა აკმაყოფილებდეს ვაზისა და ღვინის შესახებ საქართველოს კანონისა და მეღვინეობის დარგში მოქმედი ნორმატიული აქტების მოთხოვნებს.

* + 1. „კანდიდატმა“ უნდა წარმოადგინოს „ვაზისა და ღვინის შესახებ“ საქართველოს კანონით დადგენილი აკრედიტებული ლაბორატორიის მიერ გაცემული ოქმი;
    2. „კანდიდატმა“ უნდა წარმოადგინოს ორგანოლეპტიკური ტესტის დოკუმენტი.

ღვინომ საქართველოს კანონმდებლობით დადგენილი წესით უნდა გაიაროს ხარისხის კონტროლის პროცედურა. საქართველოში ღვინის ნიმუშის ორგანოლეპტიკური ტესტირება ხდება ფერსა და გამჭვირვალობაზე, ტიპურობაზე, დაავადებების არსებობაზე, არომატზე, გემოსა და ჰარმონიულობაზე. წინამდებარე ინტერესთა გამოხატვის მიზნებისთვის დადებით შედეგად ითვლება, თუ ორგანოლეპტიკური ტესტის დოკუმენტი გაცემული იქნება სსიპ ღვინის ეროვნული სააგენტოს სადეგუსტაციო კომისიის მიერ.

* + 1. „კანდიდატს“ სსიპ ღვინის ეროვნულ სააგენტოში დადგენილი წესით დარეგისტირებული უნდა ჰქონდეს შესაბამისი ოდენობის ღვინის ნაშთი და წარმოადგინოს მისი დამადასტურებელი ცნობა;
    2. „კანდიდატს“ უნდა ჰქონდეს ღვინის სფეროში საქმიანობის გამოცდილება არანაკლებ 6 წლისა; უნდა წარმოადგინოს ინფორმაცია რაც ადასტურებს ამ სფეროში მოღვაწეობას;
    3. პროექტში ჩართული „კანდიდატი“ ვალდებულია წარმოადგინოს აკრედიტებული ლაბორატორიული გამოცდის ოქმი, რომელიც გაცემული იქნება დასარიგებელი ღვინის ყოველი ჩამოსხმის წინ, ყოველ ახალ ჩამოსხმამდე „კანდიდატი“ ვალდებულია წარმოადგინოს ახლად გაცემული ოქმი, რომელიც შესაბამისობაში იქნება წინა მოწოდებულ აკრედიტებულ ლაბორატორიულ ოქმებთან.
    4. ღვინო უნდა იყოს 100% საფერავის ჯიშის ყურძნისგან დამზადებული, წითელი მშრალი საფერავი, კონსისტენცია ერთგვაროვანი, საღებავების, კონსერვანტების გარეშე. ქარხნული წესით ჩამოსხმული 0, 187 ლ. მინის ტარაში, ხრახნიანი სახურავით. ალკოჰოლის შემცველობა 11% დან-14 % -მდე. ნარჩენი შაქარი: <4 გ/ლ; ტიტრული მჟავიანობა: 5-7 გ/ლ; ექსტრაქტი: >20 გ/ლ; დურდოზე დადუღებული (ე.წ. ევროპული) ტექნოლოგია, გაფილტრული , ქვევრის გარეშე დაყენებული.

1. **ადმინისტრაციის მონაწილეობა** 
   1. „ადმინისტრაცია“ პროექტის განსახორციელებლად უზრუნველყოფს:
      1. ღვინის ტრანსპორტირებას; (პროექტში ჩართული გამარჯვებული „კანდიდატის“ ღვინის ქარხნიდან შესაბამისი აეროპორტის მიმართულებით);
      2. საერთაშორისო ვიზიტორებისათვის თბილისის, ბათუმისა და ქუთაისის აეროპორტებში მის დარიგებას;
      3. პროექტში ჩართული გამარჯვებული „კანდიდატისათვის“ ღვინის ბოთლების მიწოდებას ხრახნიანი სახურავითა და ეტიკეტით;
      4. ბოთლზე იქნება განთავსებული ეტიკეტი, რომელზეც იქნება წარმოდგენილი “ადმინისტრაციისა” და პროექტში ჩართული კომპანიის ლოგო, (იხ.დანართი N3 ეტიკეტის ნიმუში[[2]](#footnote-2)) ასევე, კონტრა ეტიკეტზე განთავსდება ინფორმაცია: ალკოჰოლის შემცველობის, მოსავლის წლის და ღვინის ტიპის შესახებ ქართულ და ინგლისურ ენაზე.
      5. „ადმინისტრაცია“ ორგანიზებას გაუწევს „პროექტის“ შესახებ ინფორმაციის გავრცელებას სატელევიზიო არხებისა და სოციალური ქსელების მეშვეობით, ასევე პროექტის ინფორმაცია გავრცელდება თბილისის, ქუთაისისა და ბათუმის საერთაშორისო აეროპორტებში არსებული გარე სარეკლამო ბილბორდების მეშვეობით. (პროექტში ჩართული ყველა კომპანიის ლოგოების მითითებით)
      6. „ადმინისტრაცია“ უზრუნველყოფს პროექტის შესახებ ინფორმაციის საერთაშორისო მარკეტინგულ კამპანიაში ინტეგრირებას.
      7. ადმინისტრაციის აღნიშნული ვალდებულებები წარმოიშობა მხოლოდ წინამდებარე ინტერესთა გამოხატვის მე-2 მუხლით გათვალისწინებული კრიტერიუმების დაკმაყოფილებისა და 4.4 პუნქტით გათვალისწინებული ვადის დაცვის შემთხვევაში.

**4. ინტერესთა გამოხატვის პროცედურები და გადაწყვეტილების მიღების წესი**

44.1. კანდიდატმა უნდა წარმოადგინოს უფლებამოსილი პირის მიერ ხელმოწერილი განაცხადი ინტერესის გამოხატვის თაობაზე („განაცხადი“), თანდართული სახით და შესაბამისი დოკუმენტაციის თანხლებით.

4.2. „პროექტში“ გამარჯვებულად გამოვლინდება ყველა „კანდიდატი“ რომელიც წარმოადგენს სრულად შევსებულ განაცხადს და დააკმაყოფილებს მე-2 პუნქტში დადგენილ პირობებს. მე-2 პუნქტში მოთხოვნილი ყველა ცნობა/ოქმი გაცემული უნდა იყოს წინამდებარე „მოწვევის“ გამოცხადების შემდგომ. 2.1.6. პუნქტით გათვალიწინებული ოქმი წარმოდგენილ უნდა იქნეს ღვინის მოწოდებისთანავე. აღნიშნული ოქმის არ წარმოდგენის ან/და არასრულყოფილად წარმოდგენის შემთხვევაში „კანდიდატი“ ავტომატურად ეთიშება პროექტს.

4.3 თბილისის, ქუთაისის და ბათუმის საერთაშორისო აეროპორტებში ღვინის დარიგების განრიგი და დასარიგებელი ღვინის ოდენობა განისაზღვრება „ადმინისტრაციის“ მიერ გამოცემული შესაბამისი ინდივიდუალურ-ადმინისტრაციულ სამართლებრივი აქტით, აღნიშნული აქტის გამოცემის შემდგომ გამარჯვებულ კანდიდატებთან ფორმდება ხელშეკრულება სადაც განისაზღვრება ღვინის მიწოდებასთან დაკავშირებული დამატებითი სახელშეკრულებო პირობები.

4.4. „პროექტში“ ჩართული ყველა „კანდიდატის“ მიერ უნდა განხორციელდეს ღვინის ტრანსპორტირებისათვის მზა მდგომარეობაში მოყვანა[[3]](#footnote-3) „ადმინისტრაციის“ მიერ წერილობითი შეტყობინების გაგზავნიდან ერთი კვირის განმავლობაში, აღნიშნული ვადის დარღვევის შემთხვევაში „კანდიდატი“ ავტომატურად ეთიშება „პროექტს“.

4.5. განაცხადი უნდა იყოს მომზადებული ქართულ ენაზე. უცხოურ ენაზე მომზადებულ ინტერესის გამოხატვას უნდა დაერთოს სანოტარო წესით დამოწმებული ქართული თარგმანი. ასეთ შემთხვევაში, უპირატესობა მიენიჭება ქართულ თარგმანს.

**5. ადმინისტრაციის უფლებები**

ადმინისტრაცია უფლებას იტოვებს:

5.1 უარი თქვას ან შეცვალოს ინტერესთა გამოხატვის თაობაზე ამ მოწვევის მოთხოვნები დროდადრო, წინასწარი შეტყობინების გარეშე, სსიპ საქართველოს ტურიზმის ეროვნული ადმინისტრაციის ოფიციალურ ვებგვერდზე გამოცხადების გზით;

5.2. მოითხოვოს კანდიდატის მიერ წარმოდგენილი დოკუმენტაციის დაზუსტება ან დამატებითი დოკუმენტაციის წარდგენა; ასევე ადმინისტრაცია იტოვებს უფლებას კანდიდატების მიერ წარმოდგენილი ცნობები/ოქმები გადაამოწმოს სსიპ ღვინის ეროვნულ სააგენტოსთან; ასევე, დააკორექტიროს 3.1.4 განსაზღვრული ეტიკეტის ნიმუშის ვიზუალური მხარე, პროექტში ჩართული კომპანიის ლოგო არ ექვემდებარება კორექტირებას;

5.3 დისკვალიფიკაცია მისცეს ნებისმერ კანდიდატს, რომლის მიერ წარმოდგენილი ინტერესის გამოხატვა არ იქნება შესაბამისობაში ინტერესთა გამოხატვის თაობაზე ამ მოწვევით განსაზღვრულ მოთხოვნებთან;

5.4 დისკვალიფიკაცია მისცეს ნებისმიერ კანდიდატს, რომელიც ინტერესთა გამოხატვასთან დაკავშირებით წარადგენს არასწორ ინფორმაციას;

5.5 გაიხმოს წინამდებარე ინტერესთა გამოხატვის თაობაზე მოწვევა ნებისმიერ დროს ან ხელახლა მოიწვიოს კანდიდატები იმავე ან სხვა საფუძვლით, სსიპ საქართველოს ტურიზმის ეროვნული ადმინისტრაციის ოფიციალურ ვებგვერდზე გამოქვეყნების გზით;

5.6 არ გააფორმოს რაიმე შეთანხმება და ხელშეკრულება, ამ პროცესის შედეგად ან/და განახორციელოს ნებისმიერი ცვლილება, რასაც საჭიროდ მიიჩნევს ვადებთან და შეფასების პროცესთან დაკავშირებით სსიპ საქართველოს ტურიზმის ეროვნული ადმინისტრაციის ოფიციალურ ვებგვერდზე გამოქვეყნების გზით;

**6. ინტერესის გამოხატვის წარდგენა**

ინტერესის გამოხატვა წარდგენილი უნდა იქნეს ინტერესთა გამოხატვის თაობაზე მოწვევის გამოცხადებიდან 20 სამუშაო დღის ვადაში („წარდგენის ვადა“) ადმინისტრაციის ცენტრალურ აპარატში, შემდეგ მისამართზე: სსიპ - საქართველოს ტურიზმის ეროვნული ადმინისტრაცია, საქართველო, ქ. თბილისი, სანაპიროს ქ. N4 მე-5 სართული.

**საკონტაქტო ინფორმაცია:**

სახელი, გვარი: ნინო ფანჯაკიძე

თანამდებობა: იურიდიული სამმართველოს უფროსი.

ტელ: +995 599 09 78 89

1. წინამდებარე ინტერესთა გამოატვის 4.3 პუნქტით განსაზღული ინდივიდუალური აქტის შესაბამისად [↑](#footnote-ref-1)
2. ეტიკეტის ნიმუში ვიზული მხარე შეიძლება დაკორექტირდეს ადმინისტრაციის მიერ, [↑](#footnote-ref-2)
3. ღვინის ჩამოსხმას ახორციელებს გამარჯვებული „კანდიდატი“ საკუთარი ხარჯით, ხოლო ღვინის ბოთლების მიწოდებას ხრახნიანი სახურავითა და ეტიკეტით, უზრუნველყოფს „ადმინისტრაცია“ 3.1.3 პუნქტის შესაბამისად. [↑](#footnote-ref-3)